
В Р А Њ Е
Градско веће града Врања
244.
На основу члана 76. става 2. Закона о култури  („Службени гласник РС“, број: 72/09), члана 14. став 1. тачка 17. Статута града Врања („Службени гласник града Врања“, број: 27/2012, 32/2012 и 21/2013), члана 6. став 1. тачка 11., члана 63. и 65. Пословника Градског већа града Врања („Службени гласник града Врања“, број: 30/12), Градско веће града Врања , на седници одржаној дана 01.04.2014. године, донело је

Р Е Ш Е Њ Е

О ИМЕНОВАЊУ КОМИСИЈЕ ЗА ДОДЕЛУ СРЕДСТАВА ЗА ФИНАНСИРАЊЕ/СУФИНАНСИРАЊЕ ПРОГРАМА/ПРОЈЕКАТА ИЗ ОБЛАСТИ КУЛТУРЕ И УМЕТНОСТИ НА ТЕРИТОРИЈИ ГРАДА ВРАЊА  

Члан 1.


ИМЕНУЈЕ СЕ Комисија за доделу средстава за финансирање/суфинансирање програма/пројеката из области културе и уметности, на основу јавног конкурса за средствима буџета града Врања, у саставу:


председник:


Нела Димитријевић, члан Градског већа за ресор – култура,  информисање и вере,


заменик председника,


Милош Антанасијевић, члан Градског већа за ресор –  државна управа и локална самоуправа.


секретар:


Маја Јовић, заменик начелника Градске управе



чланови:


1. проф.др Момчило Златановић, у пензији.

.
2. проф. др Стана Смиљковић,  Учитељски факултет. 


3.Радмила Ђорђевић, уметнички руководилац у Позоришту „Бора Станковић“.


4. Мирјана Јовановић, кустос у Галерији Народног музеја.


5. Бранимир Стошић Каце, локални солиста.

Члан 2.


Задатак Комисије је да вреднује пројекте из области културе и културног стваралаштва са територије града Врања, у складу са донетим правилницима из ове области, као и да предузима све потребне радње и мере у циљу реализације пројеката у задатом временском року.

Члан 3.


Накнада за рад Комисије, одређена је на начин и под условима прописаним Одлуком о измени аката којим је одређена накнада за рад чланова савета и комисија Скупштине града Врања, број: 02-53/09-12 од 20.05.2009. године и Одлуком о потврђивању важности и измени Одлуке о измени аката којима је одређена накнада за рад чланова савета и комисија Скупштине града Врања број: 02-12/10-12 од 10.03.2010. године.

Члан 4.


Ступањем на снагу овог решења престаје да важи Решење о именовању Комисије за доделу средстава за суфинансирање пројеката из области културе на територији града Врања за 2014. годину („Службени гласник града Врања“, број: 5/2014).

Члан 5.


Мандат Комисије траје 4 (четири) године.

Члан 6.


Решење ступа на снагу даном доношења.
Члан 7.


Решење објавити у „Службеном гласнику града Врања“.

ГРАДСКО ВЕЋЕ ГРАДА ВРАЊА,дана: 01.04.2014. године, број: 06-43/2014-04

       







                ПРЕДСЕДНИК


                         ГРАДСКОГ ВЕЋА                                                                                                           Зоран Антић, с.р.
245.
На основу члана 20. тачке 34. Закона о локалној самоуправи („Службени гласник града Врања“, број: 129/2007),  члана 14. став 1. тачка 31. Статута града Врања („Службени гласник града Врања“, број: 27/2012, 32/2012 и 21/2013), члана члана 6. став 1. тачка 11. и члана 63. и 65. Пословника Градског већа града Врања („Службени гласник града Врања“, број: 30/2012), Градско веће града Врања, на седници одржаној дана: 01.04.2014.године, донело је

РЕШЕЊЕ

О ИЗМЕНИ И ДОПУНИ РЕШЕЊА О ОБРАЗОВАЊУ КОМИСИЈЕ 

ЗА СПРОВОЂЕЊЕ ЈАВНОГ КОНКУРСА ЗА ФИНАНСИРАЊЕ И СУФИНАНСИРАЊЕ  ПРОГРАМА И ПРОЈЕКАТА ЛОКАЛНИХ И РЕГИОНАЛНИХ МЕДИЈА НА ТЕРИТОРИЈИ ГРАДА ВРАЊА

Члан 1.


Решење о образовању Комисије за спровођење јавног конкурса за финансирање и суфинансирање програма и пројеката локалних и регионалних медија на територији града Врања („Службени гласник града Врања“, број: 26/2013 и 5/2014), мења се у наслову, тако да сада гласи:

 „Решење о именовању Комисије за доделу средстава за суфинансирање програма/пројеката у области јавног информисања на територији града Врања“.

Члан 2.


У Решењу члан 1. мења се, тако да сада гласи:


„Именује се Комисија за доделу средстава за суфинансирање програма/пројеката у области јавног информисања на територији града Врања, у следећем саставу:“

Члан 3.


У Решењу члан 2. мења се, тако да сада гласи:

 
„Задатак Комисије је да сачињава текст конкурса за доделу средстава за суфинансирање програма и пројеката у области јавног информисања, разматра пријаве на конкурс, врши избор програма и пројеката у области јавног информисања који се предлажу за суфинансирање и утврђује предлог Одлуке о додели средстава за суфинансирање програма/пројеката у области јавног информисања на територији града Врања и исту доставља Градском већу на разматрање и доношење“.

Члан 4.


Након члана 2. додаје се нови члан 3. који гласи:

„Члан 3.

Накнада за рад Комисије, одређена је на начин и под условима прописаним Одлуком о измени аката којим је одређена накнада за рад чланова савета и комисија Скупштине града Врања, број: 02-53/09-12 од 20.05.2009. године и Одлуком о потврђивању важности и измени Одлуке о измени аката којима је одређена накнада за рад чланова савета и комисја Скупштине града Врања број: 02-12/10-12 од 10.03.2010. године“.

Члан 5.


У свему осталом решење остаје непромењено.

Члан 6.


Решења ступа на снагу даном доношења.

Члан 7.

Решење објавити у „Службеном гласнику града Врања“.

ГРАДСКО ВЕЋЕ ГРАДА ВРАЊА,         дана:01.04.2014, број: 06-43/2014-04




                ПРЕДСЕДНИК


                         ГРАДСКОГ ВЕЋА                                                                                                           Зоран Антић, с.р.
246.

На основу члана 17. и  члана 63. Пословника Градског већа града Врања („Службени гласник Града Врања“, број: 30/2012), Градско веће  града Врања, на седници одржаној  дана: 01.04.2014. године,  донело je

Р Е Ш Е Њ Е

О ОБРАЗОВАЊУ ОРГАНИЗАЦИОНОГ ОДБОРА ИНТЕРНАЦИОНАЛНОГ ФЕСТИВАЛА ДЕЧИЈЕГ АНИМИРАНОГ  ФИЛМА „ЗЛАТНИ ПУЖ 2014“

Члан 1.


ОБРАЗУЈЕ СЕ  Организациони одбор  Интернационалног фестивала дечијег анимираног филма  „Златни пуж 2014“ у саставу:


председник,


Драгољуб Стевановић, заменик градоначеника Врања,


потпредседник,

Нела Димитријевић, члан Градског већа,

чланови,

1. Милош Антанасијевић, члан Градског већа,

2. Зоран Спасић, шеф Одсека протокола у Кабинету градоначелника, 

3. Јовица Стошић, шеф Одсека  финансија за друштвене делатности

4.Татјана Стојевић,  председник Управног одбора ЈУ ШАФ Врање и

5.Мирослав Ђерић, заменик директора ЈУ ШАФ Врање.

Члан 2.


Задатк Организационог одбора је да припреми фестивал „Златни пуж 2014“, и стара се о његовој реализацији. 

Члан 3.

            Мандат Организационог одбора траје од доношења решења до завршетка фестивала.

Члан 4.


Решење ступа на снагу даном доношења.
Члан 5.
Решење објавити  у “Службеном гласнику града Врања”.

ГРАДСКО ВЕЋЕ ГРАДА ВРАЊА, дана:01.04.2014. године, број:06-43/2014-04




                ПРЕДСЕДНИК


                         ГРАДСКОГ ВЕЋА                                                                                                           Зоран Антић, с.р.
247.
На основу члана 17. и  члана 63. Пословника Градског већа града Врања („Службени гласник Града Врања“, број: 30/2012), Градско веће  града Врања, на седници одржаној  дана: 03.04.2014. године,  донело je
Р Е Ш Е Њ Е

О ОБРАЗОВАЊУ РАДНЕ ГРУПЕ ЗА УТВРЂИВАЊЕИ СПРОВОЂЕЊЕ МЕРА ЗА СТАВЉАЊЕ У ФУНКЦИЈУ

 СВИХ ЈАВНИХ ЧЕСМИ НА ТЕРИТОРИЈИ ГРАДА ВРАЊА 

Члан 1.

ОБРАЗУЈЕ СЕ  Радна група за утврђивање и спровођење мера за стављање у функцију свих јавних чесми на територији града Врања, у саставу:


председник,


Немања Нухијевић, члан Градског већа


заменик,

Ненад Стаменов, помоћник градоначелника
секретар

Маја Јовић, заменица начелнице Градске управе

чланови,

4. Зорица Поповић, чланица Градског већа.

5. Нела Димитријевић, чланица Градског већа.

6. Александар Стајић, члан Градског већа.

7. Небојша Стојановић, члан Градског већа.

8. Славољуб Ђорђевић, представник Јавног предузећа „Дирекција за развој и изградњу града Врања“.

9. Живојин Митровић, представник Јавног предузећа „Водовод“.

10. Горан Тасић, представник Завода за јавно здравље.  

Члан 2.


Задатак Радне групе је да поступи по предлозима које је доставио Завод за јавно здравље у свом Извештају о контроли воде са јавних чесми на територији града Врања, да сачини Уговор о пословно-техничкој сарадњи измећу града, односно Градске управе, Дирекције, Водовода и  Завода за јавно здравље у циљу реализације датих мера и стављање у функцију свих јавних чесми на територији града, при том водећи рачуна о њиховој аутентичности.

Рок за завршетак задатка је 90 дана од дана доношења овог решења, када је Радна група и у обавези да сачини и достави Информацију Градском већу о свим подацима везаним за реализацију утврђеног задатка.
Члан 3.


Решење ступа на снагу даном доношења.
Члан 4.

Решење објавити  у “Службеном гласнику града Врања”.

ГРАДСКО ВЕЋЕ ГРАДА ВРАЊА, дана:03.04.2014. године, број:06-46/2014-04




                ПРЕДСЕДНИК


                         ГРАДСКОГ ВЕЋА                                                                                                           Зоран Антић, с.р.
248.

На основу члана 17. и  члана 63. Пословника Градског већа града Врања („Службени гласник Града Врања“, број: 30/2012), Градско веће  града Врања, на седници одржаној  дана: 01.04.2014. године,  донело je

Р Е Ш Е Њ Е

О ОБРАЗОВАЊУ РАДНЕ ГРУПЕ ЗА ИСПИТИВАЊЕ СВИХ ЧИЊЕНИЦА

И ДАВАЊЕ ПРЕДЛОГА У ВЕЗИ СА ПРЕДМЕТОМ ДРАГАНА РАДОВАНОВИЋА ИЗ ВРАЊА

Члан 1.


ОБРАЗУЈЕ СЕ  Радна група за испитивање свих чињеница и давање предлога у вези са предметом Драгана Радовановића из Врања у саставу:


председник,


Милош Антанасијевић, члан Градског већа.


чланови,


1. Драган Михајловић, Градски јавни правобранилац.


2. Небојша Стојановић, члан Градског већа.


3. Перица Јанковић, члан Градског већа.


4. Бранимир Стојанчић, члан Градског већа.


5.Ненад Стајић, заменик секретара Скупштине.

Члан 2.


Задатак Радне групе је да испита све чињенице у вези са свим списима предмета и понетим захтевима Драгана Радовановића, из Врања, улица Партизански пут 16/19 из претходног периода, да се на основу тога изјасни и о томе у писаној форми извести Градско веће и да предлог за решавање захтева. 

Члан 3.

            Мандат Радне групе траје до завршетка задатка из члана 2. овог решења.

Члан 4.


Решење ступа на снагу даном доношења.
Члан 5.
Решење објавити  у „Службеном гласнику града Врања”.

ГРАДСКО ВЕЋЕ ГРАДА ВРАЊА, дана:01.04.2014. године, број:06-43/2014-04





                 ПРЕДСЕДНИК


                         ГРАДСКОГ ВЕЋА                                                                                                           Зоран Антић, с.р.
249.

На основу члана 70. Закона о буџетском систему („Службени гласник РС“, број: 54/2009, 73/2010, 101/2010 и 93/2012), члана 10. Одлуке о буџету града Врања за 2014.годину („Службени гласник града Врања“, број: 42/2013), члана 6. став 1. тачка 11. члана 63. и 65. Пословника Градског већа града Врања („Службени гласник града Врања“, број: 30/2012), Градско веће на седници одржаној 01.03.2014. године, донело је

Р Е Ш Е Њ Е

О УПОТРЕБИ СРЕДСТАВА

СТАЛНЕ БУЏЕТСКЕ РЕЗЕРВЕ

Члан 1.


У Одлуци о буџету града Врања за 2014.годину („Службени гласник града Врања“, број: 42/2013), у члану 10. са раздела 4. Главе 30 – Резерве, апропријација 275. – 275 Стална резерва, функционална класификација 112, средства у износу од 80.000,00 динара, усмеравају се на раздео 4. Глава 27. - Социјална помоћ угроженом становништву, функционална класификација 070, апропријација 279. економска класификација 472, ради санирања штете настале услед елементарне непогоде на породичној кући Драгана Станисављевића, из Врања, улица Косовска 73.

Члан 2.

Решење ступа на снагу даном доношења.
Члан 3.

Решење објавити у „Службеном гласнику града Врања“.

ГРАДСКО  ВЕЋЕ ГРАДА ВРАЊА,дана: 01.03.2014. године, број: 06-43/2014-04

ПРЕДСЕДНИК


                         ГРАДСКОГ ВЕЋА                                                                                                           Зоран Антић, с.р.
250.

На основу члана 56.-63. Закона о радним односима у државним органима („Сл. Гласник РС“ бр. 48/91, 66/91, 44/98-др.закон, 49/99-др.закон, 34/2001-др.закон, 39/2002, 49/2005-одлука УСРС, 79/2005-др.закон, 81/2005-испр.др.закона и 83/2005-испр.др.закона и 23/2013), члана 46. тачка 4. и 66. став 5. Закона о локалној самоуправи („Сл.Гласник РС“, бр.129/07), члана 62. став 1. тачка 11. Статута града Врања („Сл.Гласник града Врања“, бр.27/12, 32/12 и 21/13) и члана 6. став 1. тачка 11. Пословника Градског већа града Врања („Сл.Гласник града Врања“, бр.30/2012), Градско веће града Врања, на седници одржаној дана 01.04.2014.године, донело је

ПРАВИЛНИК О ДИСЦИПЛИНСКОЈ ОДГОВОРНОСТИ ЗАПОСЛЕНИХ У ГРАДСКОЈ УПРАВИ ГРАДА ВРАЊА

I ОСНОВНЕ ОДРЕДБЕ

Члан 1.

Овим Правилником у складу са законом, утврђује се:

1)  дисциплинска одговорност запослених у Градској управи града Врања (у даљем тексту: Градска управа), 

2)  врсте повреда радних обавеза;

3)  дисциплински поступак и изрицање дисциплинских мера,

4)  извршење дисциплинске мере;

5) друга питања која се односе на покретање и вођење дисциплинског поступка, утврђивање дисциплинске одговорности, изрицање и извршење дисциплинске мере.

Члан 2.

Запослени у Градској управи дисциплински су одговорни за повреду радних обавеза и дужности.

Запослени из става 1.овог члана који својом кривицом и крајњим немаром не испуњавају радне обавезе и дужности, не придржавају се налога и упутства начелника Градске управе и руководиоца организационих јединица и посебних организационих јединица који се односе на извршавање радних обавеза и дужности, одговарају за повреду радне обавезе и дужности у складу са законом и овим Правилником.

II ВРСТЕ ПОВРЕДА РАДНИХ ОБАВЕЗА И ДУЖНОСТИ

Члан 3.

Повреде радних обавеза и дужности запослених у Градској управи могу бити лакше и теже.

Члан 4.

Лакше повреде радних обавеза и дужности, поред повреда прописаних чланом 58. Закона о радним односима у државним органима, јесу:

1) прикривање материјалне штете;

2) непридржавање одредаба закона и општих аката органа Града;

3) самовољно напуштање радног места без знања и одобрења непосредног руководиоца, најмање два пута у току недеље.

Члан 5.

Теже повреде радних обавеза и дужности, поред повреда прописаних чланом 59. Закона о радним односима у државним органима, јесу:

1) недостојно, увредљиво или на други начин непримерено понашање према непосредном руководиоцу, начелнику и заменику начелника Градске управе, руководству Града и другим запосленима у Градској управи;

2) непридржавање одредаба Кодекса понашања запослених у Градској управи.

III ДИСЦИПЛИНСКЕ МЕРЕ

Члан 6.

За лакше повреде радних обавеза из члана 4.овог Правилника може се изрећи новчана казна у висини до 20% од једномесечног износа плате исплаћене за месец у коме је одлука донета.

Члан 7.

За теже повреде радних обавеза из члана 5.овог Правилника може се изрећи дисциплинска мера: новчана казна у висини од 20% до 35% од плате исплаћене за месец у коме је одлука донета у трајању од три до шест месеци, или дисциплинска мера престанак радног односа.

IV ДИСЦИПЛИНСКИ ПОСТУПАК

Члан 8.

Дисциплински поступак против запосленог у Градској управи води и дисциплинску меру изриче начелник Градске управе.

Овлашћење за вођење дисциплинског поступка и изрицање дициплинске мере против запосленог у Градској управи може се пренети на заменика начелника Градске управе или другог руководећег лица.

Члан 9.

Поступак за утврђивање повреде радних обавеза и дужности је хитан.

          ПОКРЕТАЊЕ ПОСТУПКА

Члан 10.

Иницијативу за покретање дисциплинског поступка за запослене у Градској управи има право да поднесе сваки запослени и непосредни руководилац који има сазнање о учињеној повреди радне обавезе и дужности.

Иницијатива за покретање дисциплинског поступка подноси се у писменој форми и мора бити образложена.

Члан 11.

Начелник Градске управе, на основу иницијативе за покретање дисциплинског поступка против запосленог у Градској управи, спровешће претходни поступак када је иницијатива непотпуна, односно када не садржи довољно података за покретање дисциплинског поступка.

У претходном поступку прикупљају се докази од значаја за утврђивање чињеница везаних за повреду радних обавеза и дужности.

Претходни поступак се мора окончати у року од осам дана од дана пријема иницијативе.

Члан 12.

Начелник Градске управе, закључком ће одбацити иницијативу ако је:

1) у иницијативи описана радња која није прописана овим Правилником, односно Законом као повреда радне обавезе и дужности;

2) наступила застарелост за покретање дисциплинског поступка;

3) лицу против кога је иницијатива поднета престао радни однос.

Члан 13.

Захтев за покретање дисциплинског поступка за утврђивање дисциплинске одговорности запосленог у Градској управи подноси лице које руководи организационом јединицом или посебном организационом јединицом.

Захтев за покретање дисциплинског поступка за утврђивање дисциплинске одговорности лица која руководе организационом јединицом и посебном организационом јединицом подноси начелник односно заменик начелника Градске управе.

Захтев из става 1. и 2. овог члана подноси се у писменој форми и мора бити образложен.

Члан 14.

По пријему захтева из члана 13. овог Правилника, начелник Градске управе спровешће претходни поступак ради утврђивања испуњености услова за покретање дисциплинског поступка.

Претходни поступак се мора окончати у року од осам  дана од дана пријема захтева.

Члан 15.

По спроведеном претходном поступку, начелник Градске управе може донети:

1) закључак којим ће одбацити захтев за покретање дисциплинског поступка,

2) решење о покретању дисциплинског поступка.

Члан 16.

Начелник Градске управе одбациће захтев за покретање дисциплинског поступка ако је:

1) у захтеву описана радња која није прописана законом или овим Правилником као повреда радне обавезе;

2) наступила застарелост за покретање дисциплинског поступка;

3) лицу против кога је поднет захтев престао радни однос;

4) ако је захтев поднет од стране неовлашћеног лица.

Члан 17.

Покретање и вођење дисциплинског поступка застарева у року од шест месеци од дана извршене повреде радне обавезе и дужности.

Рок из става 1.овог члана не тече за време одсуствовања са рада због боловања или годишњег одмора.

Обустава кривичног поступка за кривично дело учињено на раду или у вези са радом не искључује дисциплинску одговорности запосленог у Градској управи.

Члан 18.

Решење о покретању дисциплинског поступка садржи назначење доносиоца решења, правни основ, име и презиме лица против кога се покреће поступак са навођењем радног места на које је распоређен, адресом становања, време, место, начин извршења и опис повреде радне обавезе и дужности, доказе који указију на извршење радних обавеза и дужности, потпис, печат и број и датум доношења решења.

Решење о покретању дисциплинског поступка доставља се запосленом против кога се покреће поступак.

Обавештење о покретању дисциплинског поступка доставља се председнику Основне организације самосталног синдиката уколико је лице против кога је покренут дисциплински поступак члан синдикалне организације.

На решење из става 1.овог члана није допуштен приговор.

Члан 19.


У дисциплинском поступку сходно се примењују правила управног поступка о усменој расправи, доказивању, записнику и достављању.

Члан 20.


Запосленом против кога је покренут дисциплински поступак, мора се оставити најмање осам дана за припрему одбране, рачунајући од дана пријема акта којим је покренут дисциплински поступак до дана заказивања усмене расправе.


Запослени против кога се води дисциплински поступак има право на браниоца.

Члан 21.

Пре одржавања усмене расправе, начелник Градске управе спроводи радње у циљу припреме усмене расправе, као што су: прибављање исправа, увиђај, вештачење, саслушање сведока и др.

Члан 22.

На усмену расправу позива се запослени против кога се води дисциплински поступак, сведоци, вештаци, представник основне организације самосталног синдиката, бранилац и друга лица чије је присуство потребно по оцени начелника Градске управе.

Позив за усмену расправу садржи све елементе прописане Законом о општем упоравном поступку, поуку  о праву запосленог против кога се води дисциплински поступак на браниоца, упозорење да ће се усмена расправа одржати и у случају ако на расправу не дође а изостанак не оправда запослени, као и обавешење о искључењу јавности, уколико је такав акт донет.

Члан 23.

Усменом расправом руководи начелник Градске управе.

Након отварања усмене расправе утврђује се да ли су позиви уредно достављени свим позваним лицима и да ли су се позвани одазвали позиву.

Ако запослени против кога је покренут дисциплински поступак није дошао, а нема доказа да је уредно позван, усмена расправа се одлаже.

Усмена расправа се може одржати у одсуству запосленог против кога је покренут дисциплински поступак у случају да је исти уредно позван а није оправдао свој изостанак.

Члан 24.

Када се утврди да су испуњени услови за одржавање усмене расправе, приступа се читању решења о покретању дисциплинског поступка, а затим се позива запослени против кога је покренут поступак да изнесе своју одбрану.

По изношењу одбране, приступа се извођењу доказа. Доказна средства у поступку могу бити: читање исправа, списа, аката и других службених докумената, саслушање сведока, увиђај, вештачење, као и друга доказна средства прописана Законом о општем управном поступку.

Начелник Градске управе, зависно од расположивих доказа, може одлучити да се расправа одложи у случају када је потребно да се употпуни извођење доказа.

Након изводђења доказа, представнику основне организације самосталног синдиката обавезно се омогућује да изнесе своје мишљење, усмено на расправи, или у писаној форми у року који одреди начелник Градске управе, а који не може бити дужи од осам дана од дана одржавања усмене расправе.

Члан 25.

О саслушању запосленог против кога се води дисциплински поступак, салушању сведока и извођењу других доказа, као и о току расправе води се записник.

Записник са усмене расправе води запослени кога одреди начелник Градске управе.

Записник потписују начелник Градске управе, запослени против кога се води дисциплински поступак, бранилац уколико га има, записничар и остали присутни на усменој расправи.

Записник са усмене расправе уручује се присутним лицима на самој усменој расправи, а запосленом против кога је покренут дисциплински поступак доставља се у писаној форми у року од три дана од дана одржавања усмене расправе у случају да запослени није био присутан на усменој расправи.

Уколико представник основне организације самосталног синдиката не присуствује расправи, записник му се доставља у року од три дана од дана одржавања усмене расправе.

Члан 26.

Дисциплински поступак је јаван, с тим што се јавност може искључити ако то захтева потреба чувања државне или друге прописане тајне.

Закључак о искључењу јавности доноси начелник Градске управе.

Закључак о искључењу јавности мора бии образложен и истакнут на огласној табли.

Против закључка о искључењу јавности није дозвољен посебан приговор већ се исти може побијати приговором против одлуке донете у дисциплинском поступку.

Члан 27.

Након утврђивања свих чињеница и околности од значаја за доношење одлуке, савесном и брижљивом оценом сваког доказа посебно и свих доказа заједно, доноси се одлука у дисциплинском поступку.

Одлуку из ст.1.овог члана доноси начелник Градске управе у року од осам дана од дана закључења расправе.

При доношењу одлуке начелник Градске управе је у обавези да цени и узме у обзир отежавајуће и олакшавајуће околности, а нарочито тежину повреде радних обавеза и дужности последице повреде, степен одговорности запосленог против кога се води дисциплински поступак, услове под којима је повреда радне обавезе и дужности учињена, предходни рад и понашање запосленог о чијој одговорности се одлучује и друге околности које могу бити од утицаја на утврђивање дисциплинске одговорности и изрицање дисциплинске мере.

Члан 28.

По спроведеном дисциплинском поступку начелник Градске управе доноси:

1) решење којим се одлучује о дисциплинској одговорности,

2) закључак којим се дисциплински поступак обуставља.

Члан 29.

Уколико је у дисциплинском поступку утврђено да је запослени против кога је покренут дисциплински поступак извршио повреду радне обавезе и дужности и да је одговоран за њено извршење односно неизвршње, решењем се оглашава одговорним и изриче му се одгововарајућа дисциплинска мера.

Уколико у дисциплинском поступку није утврђено да је запоселни против кога је покренут дисциплински поступак извршио повреду радне обавезе и дужности, решењем се ослобађа од дисциплинске одговорности.

Члан 30.

Против решења о дисциплинској одговорности може се поднети приговор начелнику Градске управе у року од осам дана од дана достављања решења.

По приговору из става 1. овог члана начелник Градске управе је дужан да одлучи у року од петнаест дана од дана подношења пирговора.

Приговор поднет против решења из става 1. овог члана задржава извршење решења до коначности истог.

Члан 31.

У приговору се наводи решење које се побија, означава се доносилац решења, број и датум решења против којег се подноси приговор, као и разлози подношења приговора и образложење истих.

Уколико се у приговору истакну нове чињенице и нови докази, подносилац приговора дужан је да образложи због чега те чињенице и доказе није изнео у току поступка усмене расправе или у току дисциплниског поступка.

Члан 32.

Приговор поднет по истеку рока из члана 30. став 1. овог Правилника, као и приговор који није поднет од запосленог против кога је вођен дисциплински поступак, одбацију се закључком.

Против закључка о одбацивању приговора може се понети приговор начелнику Градске управе у року од осам дана од дана достављања закључка.

Уколико приговор поднет у складу са ставом 2. овог члана буде оцењен као осонован, решењем ће се поништити закључак којим је одбачен приговор поднет против решења о дисциплинској одговорности и истим решењем одлучити и по том приговору.

Члан 33.

У поступку по приговору може се допунити спроведени поступак извођењем нових доказа који у поступку нису изведени, уколико начелник Градске  ураве оцени да би исти могли бити од утицаја на доношење коначне одлуке.

Уколико на основу утврђеног чињеничног стања у допуни поступка начелник Градске управе оцени да има основа за доношење другачије одлуке о дисциплинској одговорности, може донети ново решење којим се замењује раније донето решење о дисциплинској одговорности.

Члан 34.

Начелник Градксе управе решењем ће одбити приговор против решења донетог у дисциплинском поступку уколико утврди да је исти неоснован.

Члан 35.

Подносилац приговора може у року од петнаест дана од дана достављања решења донетог по приговору, односно протеком рока одређеног чланом 30. став 2. овог Правилника и у случају да решење по приговору није донето, покренути поступак пред надлежним судом ради остваривања права на судску заштиту.

IV ИЗВШЕЊЕ ДИСЦИПЛИНСКЕ МЕРЕ

Члан 36.

Решење о дисциплинској одговорности извршава се када постане коначно.

Члан 37.

Решење о дисциплинској одговорности постаје коначно:

1) када истекне рок за подношење приговора, а приговор није поднет,

2) даном достављања решења донетог по приговору.

Члан 38.

Решење којим је запосленом изречена дисциплинска мера престанак радног односа извршава начелник Градске управе.

Решење којим је изречена дисциплинска мера - новчана казна доставља се Секретаријату за финасије и привреду Градске управе по коначности решења, ради извршења истог.
Члан 39.

Изречена дисциплинска мера уписује се у прописану евиденцију о раду која се води у Градској управи, након коначности решења којим је одређена дисциплинска мера изречена.

Дисциплинска мера се брише из прописане евиденције о раду уколико запосленом не буде изречена нова дисциплинска мера у року од годину дана од дана изречене дисциплинске мере за лакшу повреду радне обавезе, односно у року од две године од дана изречене дисциплинске мере за тежу повреду радне обавезе.

V УДАЉЕЊЕ СА РАДА

Члан 40.

Запослени против кога је покренут дисциплински поступак због теже повреде радне обавезе и дужности може бити удаљен са рада до окончања дисциплинског поступка у случају ако би његово присуство на раду могло да штети интересима Градскеу праве.

Решење о удаљењу са рада запосленог из става 1. овог члана доноси начелник Градске управе.

Члан 41.

Против решења о удаљењу са рада запослени може поднети приговор начелнику Градске управе у року од три дана од дана достављања решења.

Приговор не одлаже извршење решења.

Начелник Градске управе дужан је да одлучи по приговору  запосленог у року од три дана од дана подношењ приговора.

Члан 42.

За време удаљења са рада, запосленом припада накнада плате у висини једне четвртине, а ако издржава породицу у висини једне трећине месечне плате коју је остварио у месецу пре удаљења са рада.

Члан 43.

Запослени има право на разлику између износа накнаде плате примљене по основу члана 42. овог Правилника и пуног износа плате остварене у месецу пре удаљења, ако му не буде изречена дисциплинска мера престанка радног односа.

VI ПРЕЛАЗНЕ И ЗАВРШНЕ ОДРЕДБЕ

Члан 44.

Овај Правилник ступа на снагу у року од осам дана од дана објављивања у „Службеном гласнику града Врања“.

ГРАДСКО ВЕЋЕ ГРАДА ВРАЊА, дана: 01.04.2014.године, број: 06-43/2014-04

        

       
                              ПРЕДСЕДНИК 
                       ГРАДСКОГ ВЕЋА                                                     Зоран Антић, с.р.
251.

На основу члана 76. става 6. Закона о култури  („Службени гласник РС“, број: 72/09), члана 14. став 1. тачка 17. Статута града Врања („Службени гласник града Врања“, број: 27/2012, 32/2012 и 21/2013), члана 6. став 1. тачка 11., члана 63. и 65. Пословника Градског већа града Врања („Службени гласник града Врања“, број: 30/12), Градско веће града Врања , на седници одржаној дана 01.04.2014. године, донело је

П Р А В И Л Н И К

О  НАЧИНУ, МЕРИЛИМА И КРИТЕРИЈУМИМА  ЗА  ИЗБОР

ПРОГРАМА/ПРОЈЕКАТА ИЗ ОБЛАСТИ КУЛТУРЕ И УМЕТНОСТИ

 КОЈИ СЕ ФИНАНСИРАЈУ/СУФИНАНСИРАЈУ 

ИЗ БУЏЕТА ГРАДА ВРАЊА

I ОСНОВНЕ ОДРЕДБЕ
Члан 1.


Овим Правилником ближе се уређују намена, начин мерила и критеријуми за избор пројеката из области културе и уметности који својим квалитетом доприносе развоју и презентацији културе и уметности, а финансирају се, односно суфинансирају из буџета Града Врања. 

Члан 2.


Финансирање и суфинансирање пројеката из области културе и уметности из буџета града Врања врши се на основу јавног конкурса ( у даљем тексту: конкурс), у складу са законом, овим правилником и другим прописима.


Висина средстава за намене из става 1. овог члана одређује се Одлуком о буџету града Врања. 

II ИМЕНОВАЊЕ КОМИСИЈЕ И РАСПИСИВАЊЕ КОНКУРСА

Члан 3.

Конкурс расписује Градско веће Врања ( у даљем тексту: Градско веће).


Конкурс се објављује у средствима јавног информисања и на званичном сајту града. 


Конкурс се расписује најмање једном годишње.

Члан 4.


На конкурс се могу пријавити појединци, удружења грађана и неформалне групе чије је седиште, односно пребивалиште на територији града Врања, под условима и начин прописаним овим правилником и другим прописима. 

Члан 5.


Рок за подношење пријаве на конкурс је 30 дана од дана објављивања конкурса у средствима јавног информисања.


Пријава на конкурс мора да садржи: 


1) основне податке о подносиоцу пројекта, са одговарајућом документацијом;


1а) за правна лица:


- назив, делатност, структуру запослених и ангажованих на пројектима, ПИБ, партнере;


- програме који су реализовани или су у току; 


- евалуацију најзначајнијих активности у претходној години (скраћена верзија);


- начин финансирања  и финансијски извештај за претходну годину;


-одлуку надлежног органа  правног лица о усвајању предлога пројекта;


1б) за физичка лица (појединац или група аутора која није регистрована као правно лице):


- основне податке (име, презиме, матични број и адреса);


- професионалну биографију за сваког појединца;


2) пројекат којим се конкурише за средства, са описом истог, циљевима који се постижу његовом реализацијом, тачним подацима о средствима пројекта и изворима финансирања, времену и носиоцима реализације пројекта;


3) друге податке  који су саставни део пријавне на конкурс; 


4) изјаву учесника конкурса да ће наменски утрошити средства и да ће након завршетка програма, односно пројекта доставити извештај о реализацији програма, односно пројекта као и два примерка реализованог програма, односно пројекта (нпр. књига, компакт диск, каталог и сл.).

Образац пријаве  на конкурс је саставни део конкурса. 


Пријава се подноси за укупна ( финансирање) или недостајућа средства (суфинансирање) за реализацију новог или завршетак започетог пројекта.


Образац пријаве, односно Листе за подношење предлога пројеката, прилога и изјаве биће доступни свим учесницима конкурса, у виду формулара на званичном сајту града Врања. 
Члан 6.


Неће се разматрати:

· неблаговремене и непотпуне пријаве;

- пријаве  чији подносилац  није извршио  своје досадашње обавезе према граду у вези са пројектом  из области културе и уметности који је финансиран, однсно суфинансиран из буџета града Врања. 

Члан 7.


Поступак по конкурсу спроводи Комисија за доделу средстава за финансирање/суфинансирање пројеката из области културе и уметности  на територији града Врања средствима из буџета града Врања ( у даљем тексту: Комисија).


Комисију именује Градско веће.


Састав и број чланова Комисије, мандат, начин рада и одлучивања Комисије, уређују се посебним актом Градског већа. 


Комисија је дужна да најкасније у року од 20 дана од дана истека рока за подношења пријава по расписаном конкурсу размотри приспеле пријаве са прилозима, у смислу одредаба овог правилника.


Комисија ће на основу критеријума овог правилника сачинити предлог пројеката са расподелом средстава који доставља Градском већу на одлучивање.


Градско веће доноси одлуку о избору пројекта и расподели средстава, најкасније у року од 10 дана од дана подношења предлога Комисије, с тим да рок не може бити дужи од 30 дана од дана истека рока за подношење пријава по расписаном конкурсу. 


За изабране пројекте закључују се уговори о њиховом финансирању односно суфинансирању из буџета града Врања. 


У име града, уговоре закључује градоначелник са подносиоцима пројеката у смислу става 7. овог члана.


Резултати конкурса у смислу става 6 овог члана  објављују се на  званичном сајту града.
Члан 8.


Пројекат се мора реализовати до 1. новембра године за коју је расписан конкурс. 


Средства ће се уплаћивати  у складу са приливом средстава у буџету града Врања за текућу годину, односно по приоритету реализације програма или пројеката од стране учесника конкурса. 

Корисници средстава дужни су да у року од 30 дана од завршетка, односно реализације пројеката, Градском већу доставе извештај о реализацији са финансијским показатељима утрошка средстава, а најкасније до 25.децембра године у којој је реализован пројекат. 


У случају да не доставе, односно неблаговремено доставе извештај, или  одступају од одобреног пројекта без предходне сагласности Комисије, подносилац пројекта са којим је закључен уговор дужан је да граду врати укупан износ средстава одобрених за финансирање или суфинансирање пројекта из буџета града, у складу са уговором. 

Уколико корисник не поднесе извештај у складу са одредбама овог правилника, неће моћи да учествује  у наредном конкурсном поступку за финансирање или суфинансирање пројекта. 

III МЕРИЛА  И КРИТЕРИЈУМИ ЗА 

ИЗБОР ПРОЈЕКАТА ИЗ ОБЛАСТИ КУЛТУРЕ И УМЕТНОСТИ

Члан 9.


Пројекти који се финансирају и суфинансирају из буџета града морају да испуњавају следећа општа мерила:

1. уметнички квалитет и садржајна иновативност понуђеног пројекта;

2. доступност културних вредности, односно уметничког стваралаштва грађанима и могућност њиховог масовног коришћења;

Пројекти из става 1. овог члана, поред општих мерила морају да испуњавају и најмање једно од следећих посебних мерила, и то:


1) подстицање дечјег стваралаштва за децу и младе у култури и уметности;


2) подстицање културног и уметничног стваралаштва особа са посебним потребама, и доступност културног, односно садржаја особа са посебним потребама;


3) афирмација културе, односно уметности и разноликости културе, однсоно уметности града у земљи и иностранству. 

Члан 10.


Комисија по расписаном конкурсу врши избор пројеката на основу следећих критеријума:

1. усклађеност пројеката са свим захтевима из конкурса;

2. капацитет подносиоца пројекта (остварени резултати рада из претходних година, материјална и кадровска опремљеност, стручност кадрова укључених у пројекат и др.);

3. одрживост пројекта;

4. обезбеђено сопствено учешће, финансијски или други вид учешћа, односно обезбеђено суфинансирање пројеката из других извора;

5. изводљивост пројекта (пројектних активности у оквиру предвиђеног временског периода);

6. обезбеђено партнерство;

7. реални финансијски план за предложени пројекат. 

Члан 11.


Овим конкурсом се неће финансирати:

1) пројекти са комерцијалним ефектима;

2) пројекти који су претходних година већ били финансирани из градског буџета а нису реализовани;

3) инвестициона улагања у опрему, одржавању и изградњи пословног простора;

4) пројекти чији су једине програмске активности путовања, студије, учешће на конференцијама и сличне активности;

5) награде и спозорства појединцима и другим организацијама. 

IV ПОСТУПАК ВРАЋАЊА НЕНАМЕНСКИ

    УТРОШЕНИХ СРЕДСТАВА

Члан 12.


Уколико се приликом преноса средстава за реализацију програма и пројеката утврди да изабрани подносиоци пријава добијена средства не користе за реализацију одобрених програма/пројеката дужни су вратити добијена средства.


У случају да не доставе, односно неблаговремено доставе извештај, или одступају од одобреног пројекта без претходне сагласности Комисије, подносилац пројекта са којим је закључен уговор дужан је да граду врати укупан износ средстава одобрених за финанирање/суфинансирање пројекта средствима из буџета града, у склaду са уговором. 


Услови и начин враћања ненаменских утрошених средстава утврдиће се уговором који се закључује у складу са прописаним одредбама овог Правилника. 

V ЗАВРШНЕ ОДРЕДБЕ

Члан 13.


Ступањем на сангу овог Правилника престаје да важи Правилник о начину, мерилима и критеријумима за избор пројеката из области културе и уметности који се финансирају и суфинансирају из буџета града Врања („Службени гласник града Врања“, број: 17/2010).

Члан 14.


Правилник ступа на снагу даном доношења.

Члан 15.


Правилник објавити у „Службеном гласнику града Врања“

ГРАДСКО ВЕЋЕ ГРАДА ВРАЊА, дана: 01.04.2014. године, број: 06-43/2014-04






ПРЕДСЕДНИК





ГРАДСКОГ ВЕЋА,





Зоран Антић, с.р.

252.
На основу члана 76. став 6. Закона о култури („Службени гласник РС“, број 72/09), члана 14. став 1. тачка 17. Статута града Врања („Службени гласник града Врања“, број: 27/2012, 32/2012 и 21/2013), члана 6. став 1. тачка 11., члана 63. и 65. Пословника Градског већа града Врања („Службени гласник града Врања“, број: 30/12), Градско веће Града Врања, на седници одржаној дана 01.04.2014. године, донело је

П   Р   А   В   И   Л   Н   И   К

О РАДУ КОМИСИЈЕ ЗА ФИНАНСИРАЊЕ/СУФИНАНСИРАЊЕ ПРОГРАМА/ПРОЈЕКАТА ИЗ ОБЛАСТИ КУЛТУРЕ И УМЕТНОСТИ

I ОПШТЕ ОДРЕДБЕ
Члан 1.


Овим правилником оснива се и именује Комисија за финсирање/суфинансирање програма/пројекта из области културе и уметности (у даљем тексту: Комисија), уређује  делокруг Комисије, начин рада и одлучивања и друга питања од значаја за рад Комисије.

Члан 2.


Комисију именује Градско веће посебним актом.


Комисија  је независна у свом раду.


Комисија за свој рад одговара Градском већу Врања ( у даљем тексту: Градско веће).

Комисија је дужна да на захтев Градског већа, а најмање једном годишње, поднесе извештај о свом раду.

Члан 3.


Рад Комисије је јаван.

Члан 4.


Комисија предлаже висину и начин коришћења средстава из става 1. овог члана.
II САСТАВ И ИМЕНОВАЊЕ КОМИСИЈЕ

Члан 5.


Комисија има седам чланова, укључујући и председника и заменика председника Комисије.


Председник Комисије представља Комисију, заказује и председава седницама, потписује акта Комисије и обавља друге послове у складу са овим пословником и другим прописима.


Председник Комисије има заменика.

Члан 6.


Чланови Комисије се именују из реда лица која су својим радом у области културе и уметности дала значајан допринос унапређењу културног живота и уметничког стваралаштва Града.


Члан Градског већа за ресор култура и информисање је председник Комисије по функцији.

Председник Комисије има заменика, који га замењује у случају његове одсутности или спречености да обавља своју дужност и такође је члан Већа по функцији.


Члан 7.


Чланови Комисије се именују на време од четири године и по истеку мандата могу бити поново именовани, и то највише два пута.

Члан 8.


Члановима Комисије престаје мандат пре истека времена на које су именовани, подношењем оставке или разрешењем.


Градско веће  може разрешити поједине чланове Комисије на образложен писани предлог најмање једне трећине чланова Комисије..


Члан Комисије се разрешава у случајевима када најмање три пута неоправдано одсуствује са седница Комисије, када несавесним радом онемогућава рад Комисије, као и када својом неактивношћу не доприноси раду Комисије. 

Члан 9.


У случају престанка мандата члана Комисије пре истека времена на које је именован, до именовања новог члана, преостали број чланова Комисије чини његов пуни састав за постојање кворума за одлучивање, с тим да не могу бити мање од четири члана.

Члан 10.


Комисија има секретара.


Секретар Комисије обавља стручне и администартивно техничке послове за потребе Комисије.

III ДЕЛОКРУГ КОМИСИЈЕ

Члан 11.


Комисија спроводи поступак по расписаном конкурсу Градског већа за финансирање и суфинансирање програма и пројеката из области културе и уметности из буџета града Врања.


Комисија врши вредновање програма и пројеката из става 1 овог члана, у складу са овим правилником и Правилником о начину, мерилима и критеријумима за избор пројеката из области културе и уметности који се финансирају и суфинансирају из буџета града Врања.

Члан 12.


Комисија  може, по потреби, пре оцењивања, односно вредновања програма и пројеката из области културе и уметности да тражи информације и мишљења од органа града, других органа и организација, као и носилаца пројеката.


Дужност је органа и организација, као и одговорних субјеката из става 1. овог члана, да тражене податке доставе у одређеном року.

IV НАЧИН РАДА И ОДЛУЧИВАЊА
Члан 13.


Седнице Комисије сазива председник Комисије, по потреби..


Председник Комисије је дужан да сазове седницу на писани предлог најмање једне трећине чланова Комисије.


У смислу става 1. и 2. овог члана, сазивају се, по потреби, консултативне седнице Комисије.

Члан 14.


Седницама Комисије председава председник Комисије, кога у његовом одсуству мења заменик председника Комисије.


У случају одсуства и председника и заменика председника Комисије, чланови Комисије, под условом да је обезбеђен кворум за рад и пуноважно одлучивање, бирају председавајућег за ту седницу Комисије.

Члан 15.


Комисија може да ради и пуноважно одлучује, ако седници присуствује већина од укупног броја чланова Комисије.


Консултативна седнице Комисије може да се одржи ако седници присуствује најмање три члана Комисије.


На консултативним седницама, ставови и предлози заузимају се консензусом.

Члан 16.


Вредновање предлога програма и пројеката врши се попуњавањем формулара, који садржи три опције:


1) „ Снажно подржавам пружање финансијске подршке овом пројекту“;


2) „ Подржавам пружање финансијске подршке овом пројекту; или


3) „Изричито сам против пружања финансијске подршке овом пројекту“.


Позитивним гласањем за финансирање предлога програма или пројекта сматра се попуњени формулар са заокруженим опцијама: „ Снажно подржавам пружање финансијске подршке овом пројекту“ или „ Подржавам пружање финансијске подршке овом пројекту“, уколико  је такве формуларе попунила већина од укупног броја чланова Комисије.


У изузетним околностима, у случају неопходности одлучивања о пројектном финансирању, позитивним гласањем сматрају се и прибављени потписани формулари од стране чланова који нису присуствовали седници, уколико су попуњени у смислу става 2. овог члана.


О неопходности одлучивања у смислу става 3. овог члана, присутни чланови Комисије на седници одлучују консензусом.

Члан 17.


У случају конфликта интереса, односно када је подносилац предлога програма или пројекта институција у којој је члан Комисије запослен, или је на било који други начин укључен у актвности везане за тај пројекат, такав члан Комисије је дужан да о томе обавести остале чланове Комисије и изузима се из гласања о том предлогу пројекта.

Члан 18.


Комисија је дужна да, најкасније у року од 20 дана од дана истека рока за подношење пријава по расписаном конкурсу, размотри приспеле пријаве и у складу са прописаним критеријумима утврди предлог програма и пројеката са расподелом средстава за финансирање или суфинансирање из буџета града Врања.


Приликом утврђивања предлога из става 1 овог члана, предност имају програми, односно пројекти који предвиђају суфинансирање из средстава буџета града и задовољавају критеријуме одрживости, као и који су вредновани већим бројем гласова за опцију: „Снажно подржавам пружање финансијске подршке овом пројекту“.


Утврђени предлог из става 1 и 2 овог члана, Комисија доставља Градском већу, ради доношења одлуке о избору програма или пројекта и расподели средстава.

V ПРЕЛАЗНЕ И ЗАВРШНЕ ОДРЕДБЕ

Члан 19.


Комисија има право на накнаду за рад, у складу са градским прописима којима се одређује накнада за рад у радним телима органа града Врања.

Члан 20.


Ступање, на снагу овог Правилника престаје да важи Правилник о оснивању и именовању Комисије за вредновање програма и пројеката из области културе и уметности који се финансирају и суфинанасирају средствима из буџета града („Службени гласник града Врања“, број: 17/2010).

Члан 21.


Правилник  ступа на снагу даном доношења.

Члан 22.


Правилник објавити у „Службеном гласнику града Врања“.

ГРАДСКО ВЕЋЕ ГРАДА ВРАЊА, дана 01.04.2014. године, број: 06-43/2014-04

                                                                                                       ПРЕДСЕДНИК                                                                                                      ГРАДСКОГ ВЕЋА                                                                                          Зоран Антић, с.р.
253.
На основу члана 20. тачке 34. Закона о локалној самоуправи („Службени гласник града Врања“, број: 129/2007),  члана 14. став 1. тачка 31. Статута града Врања („Службени гласник града Врања“, број: 27/2012, 32/2012 и 21/2013), члана члана 6. став 1. тачка 11. и члана 63. и 65. Пословника Градског већа града Врања („Службени гласник града Врања“, број: 30/2012), Градско веће града Врања, на седници одржаној дана: 01.04.2014.године, донело је

ПРАВИЛНИК 

О НАЧИНУ, МЕРИЛИМА И КРИТЕРИЈУМИМА ЗА ИЗБОР ПРОГРАМА/ПРОЈЕКАТА У ОБЛАСТИ ЈАВНОГ ИНФОРМИСАЊА КОЈИ СЕ СУФИНАНСИРАЈУ СРЕДСТВИМА ИЗ БУЏЕТА ГРАДА ВРАЊА
I.ОСНОВНЕ ОДРЕДБЕ

Члан 1.

Овим Правилником ближе се уређују начин, мерила и критеријуми за избор програма или пројеката у области јавног информисања који се суфинансирају средствима из буџета града Врања ( у даљем тексту: град).

Члан 2.


У области јавног информисања врши се суфинансирање програма и пројеката јавних гласила на територији града Врања, осим оних чији је оснивач град. 

Члан 3.


Висина средстава за суфинансирање програма и пројеката из члана 2. Овог Правилника утврђује се сваке године Одлуком о буџету града.


Јавни конкурс се може спровести само ако су за наведену намену из претходног става овог члана Одлуком о буџету града предвиђена средства.

Члан 4.


Средства за суфинансирање програма и пројеката из члана 2. овог Правилника додељују се на основу јавног конкурса.

II. МЕРИЛА И КРИТЕРИЈУМИ ЗА ИЗБОР ПРОГРАМА ИПРОЈЕКАТА У ОБЛАСТИ ЈАВНОГ ИНФОРМИСАЊА

Члан 5.


1. Мерила за избор програма и пројеката у области јавног информисања на територији града Врања, који се суфинансирају из буџета града су:

· програми, пројекти и чланци који се баве радом и активношћу локалне самоуправе – посебно у делу промоције привредних потенцијала и мера које се доносе у циљу привлачења инвеститора;

· програми, пројекти и чланци који су фокусирани на одржавање традиционалних културних и туристичких манифестација и других програма локалне самоуправе од општег интереса за грађане;

· програми, пројекти и чланци који се баве свакодневним питањима од општег интереса за грађане.

2. Критеријуми за оцењивање програма/пројеката су:

    - унапређење производње и објављивања општих информативних и специјализованих медијских садржаја од значаја за живот и рад грађана Врања;

   -     унапређење медијског стваралаштва;

   -     актуелност теме;

   -     објављивање информативних медијских садржаја о раду и активностима локалне самоуправе (Скупштине града, градоначелника, Градског већа, Градске управе и стручних служби) у области:


- привреде;


- јавних предузећа чији је оснивач град, у области комуналне делатности, развоја инфраструктуре, инвестиције од значаја за град и шире;


- образовања (конкурси, пројекти, стипендије, улагања у све видове образовања);


- културе (конкурси, пројекти, стипендије, обележавање свих празника и јубилеја);


- здравства и социјалне политике (акције и активности установа и институција из области здравства и социјалне заштите, укључујући активности особа са инвалидитетом, Рома и других);


- спорта (праћење активности врањских клубова и свих важних спортских догађаја у граду и шире).  

   III КОРИСНИЦИ СРЕДСТАВА

Члан 6.

Право на подношење пријаве за финансирање или суфинансирање програма односно пројеката у области јавног информисања имају јавна гласила (радио програми, телевизијски програми и др.) за услуге јавног информисања на територији града Врања, затим правна лица и предузетници који су регистровани за продукцију аудио и/или аудиовизуелних програмских садржаја са локалном фреквенцијом, као и штампани медији.

Подносилац пријаве из става 1.овог члана има право да поднесе пријаву за суфинансирање програма односно пројеката у области јавног информисања под условом:

- да им је регистровано седиште на територији града,

- да имају дозволу за емитовање радио и/или тв програма издату од Републичке радио дифузне агенције и

- регистровани су у Агенцији за привредне регистре. 

Поред услова из става 2. овог члана подносилац пријаве – емитер телевизијског и радио програма треба да испуњава и следеће услове:

· да обезбеди квалитетно емитовање телевизијског односно радио сигнала, за најмање 60% становништва на територији града (жељена зона сервиса-опслуживања);

· да располаже одговарајућим техничким и кадровским капацитетима за покривање жељене зоне сервиса (опслуживања);

· да располаже  важећом дозволом за емитовање у складу са законом.

IV. ПОСТУПАК ДОДЕЛЕ СРЕДСТАВА
Члан 7.


Јавни конкурс за суфинансирање програма и пројеката у области јавног информисања расписује Градско веће на предлог Комисије за доделу средстава у области јавног информисања (у даљем тексу: Комисија).

Конкурсни поступак спроводи Комисија. 


Конкурс се расписује једном годишње.

Члан 8.


Комисија има председника, заменика председника и  5 (пет)  чланова.


Комисија има секретара који обавља административно-техничке послове за потребе Комисије. 


Председника, заменика председника, чланове и секретара Комисије именује Градско веће Града Врања, посебним актом.


Председник и заменик председника Комисије могу бити чланови Градског већа у складу са Пословником Градског већа града Врања.


Остали чланови Комисије, по правилу именују се из редова лица који се непосредно баве пословима из области јавног информисања. 


Комисија има следеће надлежности:

· сачињава текст конкурса за доделу средстава за суфинансирање програма и пројеката у области јавног информисања;

· разматра пријаве на конкурс;

· врши избор програма и пројеката у области јавног информисања који се предлажу за суфинансирање и

· утврђује предлог Одлуке о додели средстава за суфинансирање програма/пројеката у области јавног информисања на територији града Врања и исту доставља Градском већу на разматрање и доношење.

Начин рада Комисије ближе се уређује посебним актом који доноси Градско веће.

Члан 9.


Текст конкурса садржи:


- предмет јавног конкурса, односно намену за коју се расписује конкурс;


- одређење лица која су овлашћена за подношење пријава на конкурс;


- мерила и критеријуме за избор програма и пројеката;


- потребну документацију која се подноси уз пријаву;


- ознаку прилога који се обавезно прилажу из пријаве;


- рок за подношење пријаве;


- адресу на коју се пријаве упућују односно предају;


- напомену да се непотпуне и неблаговремене и пријаве које нису предате на прописаном обрасцу неће узимати у разматрање;

           -  друге елементе конкурса.


Конкурс се објављује у средствима јавног информисања и на званичној интернет страници града.


Обавештење средствима јавног информисања о расписаном и објављеном конкурсу прослеђује се посредством Службе за односе с јавношћу.

Члан 10.

Пријава на конкурс се подноси Комисији на обрасцу „Пријава за суфинансирање програма односно пројеката у области јавног информисања“ (Образац број 1.).


За сваки програм односно пројекат подноси се посебна пријава.


Уз пријаву подносилац пријаве дужан је да обавезно приложи:

· доказ о подносиоцу пријаве – извод из регистра у којем је подносилац пријаве регистрован;

· преглед основних података о подносиоцу пријаве (историјат, опис делатности, досадашњи пројекти и сл.) сачињен од стране подносиоца пријаве и

· детаљан опис програма односно пројекта у области јавног информисања за чије суфинансирање се подноси пријава.

Осим доказа из става 3. овог члана подносилац пријаве – емитер телевизијског  и радио програма дужан је да приложи и:

· доказ о поседовању важеће дозволе за емитовање у складу са законом; 

· изјаву о располагању одговарајућим техничким и кадровским капацитетима у покривању жељене зоне сервиса;

Детаљан опис програма односно пројекта у области јавног информисања из става 3. алинеја 3.овог члана садржи следеће елементе: учеснике програма односно пројекта, значај, место и време реализације програма односно пројекта (приложити опис највише на две странице, уз опис је могуже приложити публикације, други штампани материјал, аудио, видео, дигитални и други материјал о програму односно пројекту).

Саставни део пријаве је изјава о прихватању обавезе подносиоца пријаве, према којој, уколико програм односно пројекат буде одобрен, одговорно лице подносиоца пријаве, под кривичном и материјалном одговорношћу, изјављује:

· да су сви подаци наведени у пријави истинити и тачни;

· да ће додељена средства бити наменски утрошена;

· да ће у прописаном року бити достављен извештај о реализацији програма односно пројекта у области јавног информисања на прописаном обрасцу са финансијском документацијом, 

· да ће доставити два примерка реализованог пројекта (на CD-u, DVD-u, новине и сл.)

· да ће током реализације програма односно пројекта у публикацијама и другим медијима бити назначено да је реализацију подржао град.

Подносиоцима пријаве Образац „Пријава на Конкурс за суфинансирање програма односно пројекта у области јавног информисања“ доступан је и на званичној интернет страници града.

Члан 11.

Комплетна конкурсна документација се доставља у једној затвореној коверти.

Пријаве се подносе у штампаном облику предајом на шалтеру Писарнице Градске управе Врања.

Благовременом доставом сматра се  и препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа.

Члан 12.


Комисија је дужна да у року од 15 дана од дана закључења конкурса размотри све приспеле пријаве.


Непотпуне и неблаговремене пријаве Комисија неће узети у разматрање.


Након утврђивања благовремених и потпуних пријава, Комисија примењујући критеријуме из члана 5. овог Правилника, врши избор програма и пројеката и сачињава предлог Одлуке о додели средстава за суфинансирање програма/пројеката у области јавног информисања на територији града Врања (у даљем тексту Одлука).

   На основу предлога комисије Градско веће доноси одлуку.

   Одлука  је коначна.


Одлука се објављује на званичној интернет страници града.

Члан 13.


Након доношења одлуке, са изабраним подносиоцима пријаве закључују се уговори о суфинансирању програма односно пројекта у области јавног информисања.

   Уговор у име града потписује градоначелник.


Уговором из става 1. Овог члана уређују се међусобна права и обавеза уговорних обавеза, начин и рок за пренос одобрених средстава, рок за реализацију програма односно пројекта у области јавног информисања, обавеза подношења извештаја о реализацији програма односно пројекта у области јавног информисања, као и друга права и обавезе уговорних страна.

Члан 14.


Изабрани подносиоци пријаве, којима су додељена средства за суфинансирање програма односно пројеката у области јавног информисања, дужни су да до 15. децембра календарске године за коју су додељена средства реализују пројекат, а да у року од 15 дана по завршетку програма односно до 31. децембра године за коју су додељена средства, поднесу Извештај о реализацији програма/појекта и доставе доказе о наменском коришћењу финансијских средстава Комисији, која је у обавези да о свему извести Градско веће.

Наведени Извештај се на прописаном обрасцу „Извештај о реализацији програма односно пројеката у области јавног информисања“ (Образац број 2.“), који је у прилогу овог Правилника и чини његов саставни део.

Уколико изабрани подносиоц пријаве не достави извештај наведен у ставу 1 и 2 овог члана, на наредним конкурсима нема право учешћа.

Служба за односе са јавношћу је у обавези да „Извештај о реализацији програма односно пројеката у области јавног информисања“ учини доступним свим заинтересованим субјектима на званичној интернет страници града.    

V ПОСТУПАК ВРАЋАЊА НЕНАМЕНСКИ

    УТРОШЕНИХ СРЕДСТАВА

Члан 15.


Уколико се приликом преноса средстава за реализацију програма и пројеката утврди да изабрани подносиоци пријава добијена средства не користе за реализацију одобрених програма/пројеката дужни су вратити добијена средства.


У случају да не доставе, односно неблаговремено доставе извештај, или одступају од одобреног пројекта без претходне сагласности Комисије, подносилац пројекта са којим је закључен уговор дужан је да граду врати укупан износ средстава одобрених за суфинансирање пројекта средствима из буџета града, у скалду са уговором. 


Услови и начин враћања ненаменских утрошених средстава утврдиће се уговором који се закључује у складу са прописаним одредбама овог Правилника. 
VI. ПРЕЛАЗНЕ И ЗАВРШНЕ ОДРЕДБЕ

Члан 16.


Овај Правилник ступа на снагу даном доношења.

Члан 17.

   Правилник објавити у „Службеном гласнику

града Врања“.

ГРАДСКО ВЕЋЕ ГРАДА ВРАЊА,број:06-43/2014-04, дана: 01.04.2014.године




                          ПРЕДСЕДНИК                                                                                       ГРАДСКОГ ВЕЋА,                                                                                             Зоран Антић, с.р.
254.

На основу члана 20. тачке 34. Закона о локалној самоуправи („Службени гласник града Врања“, број: 129/2007),  члана 14. став 1. тачка 31. Статута града Врања („Службени гласник града Врања“, број: 27/2012, 32/2012 и 21/2013), члана члана 6. став 1. тачка 11. и члана 63. и 65. Пословника Градског већа града Врања („Службени гласник града Врања“, број: 30/2012), Градско веће града Врања, на седници одржаној дана: 01.04.2014.године, донело је

ПРАВИЛНИК

О РАДУ КОМИСИЈЕ ЗА ДОДЕЛУ СРЕДСТАВА ЗА СУФИНАНСИРАЊЕ ПРОГРАМА/ПРОЈЕКАТА У ОБЛАСТИ ЈАВНОГ ИНФОРМИСАЊА НА ТЕРИТОРИЈИ ГРАДА ВРАЊА


I ОПШТЕ ОДРЕДБЕ

Члан 1.


Овим Правилником ближе се уређује делокруг, начин рада и одлучивања и друга питања од значаја за рад Комисије за доделу средстава за суфинансирање програма/пројеката у области јавног информисања на територији града Врања(у даљем тексту: Комисија).

Члан 2.


Комисију образује Градско веће посебним актом.


Комисија  је независна у свом раду.


Комисија за свој рад одговара Градском већу Врања ( у даљем тексту: Градско веће).

Комисија је дужна да на захтев Градског већа, а најмање једном годишње, поднесе извештај о свом раду.

Члан 3.


Рад Комисије је јаван.

Члан 4.


Комисија предлаже висину и начин коришћења средстава из става 1. овог члана.
II САСТАВ КОМИСИЈЕ

Члан 5.


Комисија има седам чланова, укључујући и председника и заменика председника Комисије.


Председник Комисије представља Комисију, заказује и председава седницама, потписује акта Комисије и обавља друге послове у складу са овим правилником и другим прописима.


Председник Комисије има заменика, који га замењује у случају његове одсутности или спречености да обавља своју дужност.

Члан 6.


Председник и заменик председника Комисије могу бити чланови Градског већа у складу са Пословником Градског већа града Врања.


Остали чланови Комисије, по правилу именују се из реда лица који се непосредно баве пословима из области јавног информисања. 

Члан 7.


Члановима Комисије престаје мандат пре истека времена на које су именовани, подношењем оставке или разрешењем.


Градско веће може разрешити поједине чланове Комисије на образложен писани предлог најмање једне трећине чланова Комисије.


Члан Комисије се разрешава у случајевима када најмање три пута неоправдано одсуствује са седница Комисије, када несавесним радом онемогућава рад Комисије, као и када својом неактивношћу не доприноси раду Комисије. 

Члан 8.


У случају престанка мандата члана Комисије пре истека времена на које је именован, до именовања новог члана, преостали број чланова Комисије чини његов пуни састав за постојање кворума за одлучивање, с тим што не може бити мањи од четири члана.

Члан 9.


Комисија има секретара.


Секретар Комисије обавља стручне и администартивно техничке послове за потребе Комисије.


III ДЕЛОКРУГ КОМИСИЈЕ

Члан 10.

Комисија спроводи поступак по расписаном конкурсу Градског већа за суфинансирање програма/пројеката у области јавног информисања.


Комисија има следеће надлежности:

· сачињава текст конкурса за доделу средстава за суфинансирање програма и пројеката у области јавног информисања;

· разматра пријаве на конкурс;

· врши избор програма и пројеката у области јавног информисања који се предлажу за суфинансирање и

· утврђује предлог Одлуке о додели средстава за суфинансирање програма/пројеката у области јавног информисања на територији града Врања и исту доставља Градском већу на разматрање и доношење.

Члан 11.


Комисија  може, по потреби, пре оцењивања програма и пројеката у области јавног информисања да тражи информације и мишљења од органа Града, других органа и организација, као и носиоца пројеката.


Дужност је органа и организација, као и одговорних субјеката из става 1. овог члана, да тражене податке доставе у одређеном року.

IV НАЧИН РАДА И ОДЛУЧИВАЊА
Члан 12.


Седнице Комисије сазива председник Комисије, по потреби.


Председник Комисије је дужан да сазове седницу на писани предлог најмање једне трећине чланова Комисије.


У смислу става 1. и 2. овог члана, сазивају се, по потреби, консултативне седнице Комисије.

Члан 13.


Седницама Комисије председава председник Комисије, кога у његовом одсуству мења заменик председника Комисије.


У случају одсуства и председника и заменика председника Комисије, чланови Комисије, под условом да је обезбеђен кворум за рад и пуноважно одлучивање, бирају председавајућег за ту седницу Комисије.

Члан 14.


Комисија може да ради и пуноважно одлучује, ако седници присуствује већина од укупног броја чланова Комисије.


Комисија одлуке доноси већином гласова присутних чланова. 


Консултативна седнице Комисије може да се одржи ако седници присуствује најмање три члана Комисије.


На консултативним седницама, ставови и предлози заузимају се консензусом.

Члан 15.


Оцењивање предлога програма и пројеката врши се попуњавањем формулара, који припрема Комисија и који садржи три опције:


1) „Снажно подржавам пружање финансијске подршке овом пројекту“;


2) „ Подржавам пружање финансијске подршке овом пројекту; или


3) „Изричито сам против пружања финансијске подршке овом пројекту“.


Позитивним гласањем за финансирање предлога програма или пројекта сматра се попуњени формулар са заокруженим опцијама: „Снажно подржавам пружање финансијске подршке овом пројекту“ или „ Подржавам пружање финансијске подршке овом пројекту“, уколико  је такве формуларе попунила већина од укупног броја чланова Комисије.


У изузетним околностима, у случају неопходности одлучивања о пројектном финансирању, позитивним гласањем сматрају се и прибављени потписани формулари од стране чланова који нису присуствовали седници, уколико су попуњени у смислу става 2. овог члана.


О неопходности одлучивања у смислу става 3. овог члана, присутни чланови Комисије на седници одлучују консензусом.

Члан 16.


У случају конфликта интереса, односно када је подносилац предлога програма или пројекта институција у којој је члан Комисије запослен, или је на било који други начин укључен у активности везане за тај пројекат, такав члан Комисије је дужан да о томе обавести остале чланове Комисије и изузима се из гласања о том предлогу пројекта.

Члан 17.


Комисија је дужна да најкасније у року од 15 дана од дана истека рока за подношење пријава по расписаном конкурсу, размотри приспеле пријаве и у складу са прописаним критеријумима сачини предлог за доделу средстава подносиоцима пријава. 


Приликом утврђивања предлога из става 1 овог члана, предност имају програми, односно пројекти који су вредновани већим бројем гласова за опцију: „Снажно подржавам пружање финансијске подршке овом пројекту“.


Утврђени предлог из става 1 и 2 овог члана, Комисија доставља Градском већу, ради доношења Одлуке о избору програма или пројекта у области јавног информисања и расподели средстава. Ова Одлука објављује се у „Службеном гласнику града Врања“ и званичној интернет страници града.

V ПРЕЛАЗНЕ И ЗАВРШНЕ ОДРЕДБЕ
Члан 18.


Комисија има право на накнаду за рад, у складу са градским прописима којима се одређује накнада за рад у радним телима органа града Врања.
Члан 19.


Правилник  ступа на снагу даном доношења.

Члан 20.


Правилник објавити у „Службеном гласнику града Врања“.

ГРАДСКО ВЕЋЕ ГРАДА ВРАЊА, дана: 01.04.2014. године, број: 06-43/2014-04

255.
На основу члана 19. став 2. Закона о безбедности саобраћаја на путевима („Службени гласник РС“, бр.41/2009, 53/2010 и 101/2011), члана 62.став 1. тачка 11. Статута града Врања („Службени гласник града Врања“, број 27/2012 и 32/2012), члана 63. и 65. Пословника Градског већа града Врања („Службени лист града Врања“, бр.30/2012), Градско веће града Врања, на седници одржаној дана 1.04.2014. године, доноси 

П Р О Г Р А М

КОРИШЋЕЊА СРЕДСТАВА ЗА ФИНАНСИРАЊЕ И УНАПРЕЂЕЊЕ БЕЗБЕДНОСТИ САОБРАЋАЈА

НА ТЕРИТОРИЈИ ГРАДА ВРАЊА ЗА 2014. ГОДИНУ

Члан 1.

 Програмом коришћења средстава за унапређење безбедности саобраћаја на територији Града Врања за 2014. годину (у даљем тексту: Програм) утврђује се начин коришћења средстава од наплаћених казни за саобраћајне прекршаје на територији града Врања, за активности које се током 2014. године планирају у циљу унапређења безбедности саобраћаја на путевима.

Члан 2.

 Средства за реализацију Програма, предвиђена су Одлуком о буџету града Врања за 2014. годину.

Коришћење наведених средстава биће засновано на принципу финансирања програмских задатака из реалних извора и у динамици која обезбеђује реализацију расхода по утврђеним приоритетима до нивоа реализованих прихода.

Члан 3.

 
У складу са чланом 18. Закона о безбедности саобраћаја на путевима, средства за реализацију овог Програма треба да буду усмерена за унапређење безбедности саобраћаја на путевима на територији града Врања и то за следеће намене:

	Позиција
	Назив активности
	% од уплаћених средстава
	Очекивана средства
	Носилац

	1.
	Поправљање саобраћајне инфраструктуре
	88,06
	7.045.000,00
	 

	1.1.
	Поправљање путева и улица на територији града
	69,31
	5.545.000,00
	Дирекција за развој и изгрдању града Врања

	1.2.
	    Постављање вертикалне и хоризонталне сигнализације у зони школа и вртића у складу са Правилником о саобраћајној сигнализацији (зона школа)
	18,75
	1.500.000,00
	

	
	    Постављање успоривача саобраћаја у зони основних школа и предшколских установа. Израда пројекта за постављање успоривача саобраћаја у зони школа и предшколских установа - техника школа.
	
	
	

	2.
	Реализација саобраћајно-техничких мера намењених повећању безбедности учесника у саобраћају
	6,25
	500.000,00
	 

	2.1.
	Израда студије такси превоза у граду
	1,63
	130.000,00
	Техничка школа у Врању

	2.2.
	Материјално – техничко опремање саобраћајне полиције ПУ Врање
	4,63
	370.000,00
	ГУ града Врања

	3.
	Реализација промотивних активности из области безбедности саобраћаја
	5,69
	455.000,00
	 

	3.1.
	Организовање израде и поделе промотивног материјала за спровођење акција безбедности саобраћаја
	1,25
	100.000,00
	ГУ града Врања

	3.2.
	Куповина кациге у циљу промотивне кампање - 1 ком
	0,06
	5.000,00
	ГУ града Врања

	3.3.
	Куповина дечијег седишта у циљу промотивне кампање - 1 ком
	0,06
	5.000,00
	ГУ града Врања

	3.4.
	Куповина уређаја за употребу телефона без коришћења руку
	0,06
	5.000,00
	ГУ града Врања

	3.5.
	Едукација грађана о безбедности у саобраћају:
	2,50
	200.000,00
	ГУ града Врања

	
	високошколске установе, организације, предузећа - пролеће
	
	
	

	
	трећа година средњих школа - јесен
	
	
	

	3.6.
	Учествовање на стручним скуповима по пријављеним радовима за Град Врање из области безбедност у саобраћају 
	0,63
	50.000,00
	ГУ града Врања

	3.7.
	Израда заштитних ограда у зони школа или на критичним раскрсницама - кружни ток код ватрогасног дома
	0,63
	50.000,00
	ГУ града Врања, Техничка школа

	3.8.
	Награда најбољим ученицима смера «Безбедност саобраћаја» у Техничкој школи у Врању
	0,50
	40.000,00
	ГУ града Врања


Члан 4.

 Савет за безбедност саобраћаја на путевима на територији града Врања достављаће Градском већу Годишњи извештај о реализацији Програма коришћења средстава за унапређење безбедности саобраћаја, најкасније до 28. фебруара текуће, за претходну годину.

Стручну обраду Годишњег извештаја, за потребе Савета, вршиће Секретаријат за финансије и привреду Градске управе града Врања.

Члан 5.

Програм ступа на снагу даном доношења.

Члан 6.


рограм објавити у «Службеном гласнику града Врања».

ГРАДСКО ВЕЋЕ ГРАДА ВРАЊА,дана: 1.04.2014.године, број: 06-43/2014-04.

Излази по потреби.


Годишња претплата (аконтација) 20.000,00 динара


Цена овог броја 150,00 динара


Рок за рекламацију 10 дана
























































